b"\n_START_ARTICLE_\nPortstewart\n_START_SECTION_\nHist\xc3\xb2ria\n_START_PARAGRAPH_\nPortstewart fou fundada en 1792 per John Cromie, qui li va donar aquest nom pels seus avantpassats materns, els Stewarts de Ballylesse. Es diu que un tinent Stewart havia obtingut un lloguer de la terra del comte d'Antrim en 1734. Anteriorment l'\xc3\xa0rea s'havia anomenat Port na Binne Uaine, nom relacionat amb la townland ve\xc3\xafna de Benoney (anglitzaci\xc3\xb3 de Binne Uaine). El nom Port na Binne Uaine \xc3\xa9s encara usat avui dia junt amb la versi\xc3\xb3 juntament amb la versi\xc3\xb3 gaelicitzada Port St\xc3\xadobhaird._NEWLINE_Tot i que estava habitada des del Neol\xc3\xadtic, fins al segle XVIII era poc menys que un poble de pescadors. Durant el segle XIX es va desenvolupar com a modest balneari sota la influ\xc3\xa8ncia del terratinent local John Cromie. El seu desenvolupament i el seu car\xc3\xa0cter fou influenciat pels sabbataristes i la conseg\xc3\xbcent resist\xc3\xa8ncia a la connexi\xc3\xb3 de ferrocarril a mitjans del segle XIX. L'escala de desenvolupament per al segle seg\xc3\xbcent va ser m\xc3\xa9s modesta que la de la ve\xc3\xafna Portrush, que es va expandir r\xc3\xa0pidament (sobretot en l'estil victori\xc3\xa0 tard\xc3\xa0) amb el mercat del turisme de masses. Malgrat una connexi\xc3\xb3 de tramvia de Portstewart a Cromore, la ciutat es va desenvolupar amb un car\xc3\xa0cter m\xc3\xa9s gentil. Amb l'ascens del cotxe com el principal mitj\xc3\xa0 de viatge en el segle XX, Portstewart ha desenvolupat un paper m\xc3\xa9s ampli com a destinaci\xc3\xb3 d'esbarjo, juntament amb la funci\xc3\xb3 de dormitori per la seva proximitat a Coleraine, a m\xc3\xa9s de ser un centre de serveis locals._NEWLINE_Des de la d\xc3\xa8cada de 1950 fins a la d\xc3\xa8cada de 1980 la ciutat s'ha desenvolupat com a zona residencial, amb la construcci\xc3\xb3 constant de nous habitatges en els suburbis. A difer\xc3\xa8ncia de Portrush, on es va produir una r\xc3\xa0pida expansi\xc3\xb3 dels parcs de caravanes est\xc3\xa0tiques, Portstewart evita els efectes del turisme de masses._NEWLINE_En els \xc3\xbaltims 15 anys per\xc3\xb2, hi ha hagut una percepci\xc3\xb3 generalitzada que el car\xc3\xa0cter de la ciutat ha canviat amb el r\xc3\xa0pid creixement de la poblaci\xc3\xb3 estudiantil i l'expansi\xc3\xb3 accelerada de les segones resid\xc3\xa8ncies."